section_heading: Građa
paragraph_text: Umjetnička zbirka postojala je prije osnutka galerije i bila je sastavni dio Muzeja Slavonije osnovanog 1877. godine. Prva građa dobivena je donacijama građana krajem 19. stoljeća no nije se mogla primjereno prikazati zbog nedostatka prostora. Broj umjetnina se je s vremenom povećavao, a s dobivanjem vlastitog prostora umjetnine su se mogle kvalitetno izložiti. Građa se sastoji od vrijednih djela priznatih umjetnika i podijeljena je u četiri zbirke: Zbirku crteža i grafika, Zbirku skulptura, Zbirku slika 18. i 19. stoljeća i Zbirku slika 20. stoljeća. Najstarije slike i grafike koje se čuvaju u galeriji potječu iz prve polovice 18. stoljeća (1740. godine).